"ХЕЛИОС"
МЕЖДУНАРОДНА ПРОГРАМА ЗА МАРС
Марго, гледаш ли?
Да.
Да, гледам.
"РОСКОСМОС"
Дами и господа, заемете местата си.
Председателят обяви срещата на Надзорния съвет за открита,
начело с представителя на "Роскосмос" Ирина Морозова
през месец юли 2003 г.
Присъстват всички членове и имаме кворум.
Да започваме.
ЛЕНИНГРАД
Нямам търпение най-сетне да се видим.
Хей!
Здрасти. - Здравейте.
АСАНСЬОР
Здравейте.
Как я караш, Иля?
Здрасти, компанията!
Как сте?
Адмирале.
Не знам какво да кажа.
Например: "Какво ще пиете, адмирале?".
"Какво ще пиете, адмирале?"
Благодаря, че попита, същото като него. - Веднага, сър!
Наздраве, хора!
Бива си я.
Още една. - Слушам, сър.
Отчитайки ръста на полетите и рафинирането на гориво в базата,
до два месеца ще можем да стартираме мисия за улавяне на астероида.
Естествено, срокът е кратък, но е изпълним.
Да кажем, че мисията успее и притеглите астероида в орбита около Марс.
Следващата стъпка ще изисква разработването на ново оборудване.
Да, "Хелиос" смята, че трябва
да се проектират, конструират и поддържат 200 микрогравитационни всъдехода,
способни да извършват дейности в астероида и по повърхността му.
Трябва да се проектират и конструират и две орбитални платформи
като база за добивни операции,
заедно с 45 спускаеми модула за превоз на персонал и товари
между разширения комплекс на базата и двайсетина едрогабаритни товарни кораба
с йонни двигатели, захранвани от ядрен реактор,
за превоз на иридия до Земята.
Прощавайте, но подобно разширяване на развойните дейности
е невиждано досега в света.
Твърдите, че трябва да конструираме
шест нови типа космически кораби и над 400 возила.
Така ли е? - Не съвсем.
Още не съм изброила всичко.
Какъв е общият брой?
Ще са ни нужни 11 нови космически кораба
и 2500 превозни средства.
Това е умерена прогноза. Аз предвиждах около 4000 возила.
Значи огромни разходи.
Плюс капиталови инвестиции за разширяване на базата,
увеличен персонал, обучение, поддръжка.
А още не е стигнала до изграждането на съоръжения за преработка
в ниска околоземна орбита,
когато започнат да пристигат товарите с иридий.
Госпожице Росалес,
на колко възлиза общата инвестиция в този проект?
За да може "Хелиос" да създаде инфраструктура за основния добив
след улавянето на астероида,
ще ни трябват минимални капиталови разходи в размер на...
два трилиона долара.
Но астероидът струва поне 20 трилиона, ако не и повече - инвестицията е стабилна.
Това сериозно ли е? - Амбициозна цел.
Двайсет и пет полета само през първия месец?
Почти ежедневно. - И погледни оценката
колко гориво ще ни трябва за улавянето.
Мамка му! Ужас!
Извинете. Мамичката му! - Така е много по-добре, директоре.
Вижте сроковете за производство на оборудване.
Никога не сме постигали такова шеметно темпо.
Едва ли ще се справим.
Изпратиха ме да докажа,
че базата си е струвала годините усилия да се развива дейност на Марс.
Тук загинаха опитни специалисти, познавах някои от тях.
Сега имаме шанс да докажем, че саможертвата им не е напразна.
Ако M-7 се споразумеят за този план и ни пратят да уловим скалата,
смятам да я пипна или да загина достойно.
Тъй вярно, капитане.
Кой ви каза?
Никой, надушвам подобни неща отдалеч.
Да не мислиш, че си първият умник,
сглобил дестилатор от скрап и ненужни части?
Пил съм домошарка на кораби, крайцери, мобилни лазарети,
изолационни камери, затворнически килии, църкви, лунни бази и космически станции.
Ако има дестилатор, Ед Болдуин ще го надуши.
Добре. - Но ще ти кажа едно.
Подменяй филтрите в кондензационната тръба.
Затова имаш гаден послевкус на канела и миши дрехонки.
По него се познава.
Канела и миши дрехонки? - Да.
Разговарях с трудовия синдикат в Хюстън. Казаха, че в момента имаме силни козове.
Профсъюз? Знам ли.
Помниш ли как свърши опитът на миньорите на Луната?
Не, ще бъде по-различно. Тук не могат да ни уволнят
и за два дни да пратят заместници.
Ще минат минимум три месеца. Дотогава "Златокоска" ще си замине.
Ако не се обединим, ще продължат да ни прецакват при всяка възможност.
Всички ще бачкаме на двойни смени, с извънреден труд,
дори и на обяд, без почивни дни, а така стават белите.
Ще печелим бонуси, двойни бонуси, дори и тайни такива.
Изморените хора се разсейват и допускат грешки.
Така започват злополуките. - Точно.
Искаш ли кинти, си поемаш риска. - За какво са ти пари, ако умреш?
Поне ще умра усмихнат и богат.
Изглежда много самоуверена. - Има защо.
Знае, че "Хелиос" никога не е бил по-важен за нас и американците.
"Нас"? Харесва ми, че го казваш.
Нямах предвид... - Добре, да ги видим сега.
Администратор Хобсън, г-це Росалес.
От името на "Роскосмос" и СССР ви приветствам с добре дошли в Ленинград.
Благодаря. - Чудесно, хотелът е великолепен.
А вашата стая, г-жо Росалес?
Щеше да е по-удобно, ако банята не беше обща.
Поради мащаба на конференцията
някои от вас са настанени в недотам идеални условия.
За успеха. - Не знам как ще успеем,
ако някой не къта трилион долара под дюшека.
Проблемът не са парите. - Нима?
Нашите страни и сами ще съберат сумата.
Но няма да го сторим. - Няма.
Финансирането на тази операция е задължение на целия блок M-7.
Всеки трябва да вложи нещо, ако иска да спечели.
А в тази зала има достатъчно средства да покрият разходите.
Тогава какъв е проблемът? - Възвръщаемостта на инвестицията.
ВНИ - най-важните три букви в бизнеса.
На всеки език. - Разбирам.
Има значителна възвръщаемост на инвестицията за всички.
Разходите са 10% от потенциалните приходи от над 20 трилиона долара.
Огромна ВНИ.
Но едва след 30 години. - Минимум 30 години.
По наши изчисления ще минат 40 години,
преди нашите страни да си възвърнат инвестицията.
Казах, че 35 години е по-реалистично.
Не мога с вълшебна пръчка да сътворя цели флотилии от космически кораби
и свързаната с тях инфраструктура.
А дори да ги конструираме, трябва да ги изстреляме
към планета, която в най-добрия случай е на 30 дни път.
После пък трябва да извлечем метала и да го превозим до Земята.
Нужно е време.
Уви, така само подкрепяш тезата ни.
Каква теза? - Да зарежем цялата операция.
Какво? Не! - Не, не.
Няма да имаме друга такава възможност, не можем да се откажем.
Москва няма да се съгласи да чака четири десетилетия,
преди да види реални ползи от такава огромна инвестиция.
Целият смисъл на проекта е, че не е само за нас днес, а и за бъдещето.
И във Вашингтон няма да се съгласят. В политиката 40 години са цяла вечност.
Преди 40 години Джак Кенеди беше президент,
Виетнамската война превземаше новините, а Елвис беше слаб.
Милиони хора, цели поколения, които още не са се родили,
ще имат полза от проекта.
Имаме уникален шанс да направим нещо за благото на цялата Земя.
Уви, "Златокоска" не се е насочил към Земята, а към Марс.
Единствените, които ще имат полза, са хората от "Хелиос".
Ще получите парите сега, а ползите за нас ще дойдат по-късно.
Няма да стане. - Един момент.
Ами ако "Златокоска" не отиваше към Марс? Не сме разглеждали този сценарий.
Какво имате предвид?
Нали затова сме тук. - Момент, може би има право.
Пояснете.
Да докараме астероида до Земята вместо до Марс.
Да добиваме метала в нейната орбита.
Ако използваме лунната инфраструктура за хелий-3,
ще можем да започнем добива веднага.
Ако не пращаме хиляди возила на Марс, сроковете ще са по-кратки.
И ще има по-краткосрочна възвръщаемост за всички.
И други компании ще имат шанс за печалба, не само "Хелиос".
Потенциалът за световната икономика е изумителен.
И вместо да чакаме ползи едва към 2040 г., ще ги видим... Кога?
След пет години. - След пет години.
Тъкмо щях да го кажа. - Скъпи колеги,
току-що променихме правилата на играта.
Само да видим как да го постигнем.
Ако налягането над кондензатора е твърде високо,
парата ще запълни тръбичката отдолу.
Добре, ще внеса съответните корекции.
Така и трябва. - А питиетата ще са за моя сметка.
То се знае, съветите не са безплатни.
Само ми доливай.
Още едно? - Доливай!
Пиете като руснак. - Ще го приема като комплимент.
Хубаво си се подредил тук.
Като прибавим и контрабандните стоки от Земята,
сигурно прибираш по пет-десет бона на месец?
Адмирале, моля ви. - Не съм вчерашен.
Виждал съм контрабанда на товарни кораби и крайцери,
на лазарети, на изолационни... - Да не го обсъждаме тук.
Как въртиш всичко?
Имаш помощник на "Феникс" ли?
Няма друг печеливш начин, нали?
Здрасти, Фейза. - Здравей, Майлс.
Ще ми трябва още място при следващата пратка с обсидиан.
Теглото ще е проблем, пратката е тежичка,
но ако разместим... - Вече не мога да ти помагам.
Моля?
Зоната е забранена за външни лица, а от днес ти си външно лице, приятелю.
Да не би новият директор да е засилил сигурността?
Палмър няма нищо общо.
Съжалявам.
Фейза, къде тръгна?
Дай да го обсъдим.
Хей!
Няма какво да обсъждате. - Петрос, здрасти.
Вече не си добре дошъл тук. - Какво става?
В товарния отсек вече няма място за теб и твоите камъни.
Нито в бизнеса на Иля. - Чакай, станало е недоразумение.
Ще говоря с Иля. - Повече няма да говориш с него.
Не може да ме изключи от схемата! С моя помощ цялата далавера...
Не си пъхай носа в бизнеса на Иля.
Добре.
Разбра ли? - Разбрах.
Повече не идвай тук.
Мамка му.
Проблемът е, че да довлечеш тяло с такава маса до Земята,
може да отнеме столетия.
Кронос беше много по-малък от 2003-ЛС и скоростта на въртене беше проблем.
През 90-те НАСА използва "ДАРТ"
за успешно симулиране на методи за избягване на сблъсък с астероид.
Може чрез "ДАРТ" да насочим "Златокоска".
През 90-те НАСА симулира избягване на сблъсък с астероид посредством "БАРТ".
Да го използваме. - "ДАРТ".
Кой е Барт? - "ДАРТ".
Това исках да кажа. Английският ми...
Какво е "ДАРТ"? - Пренасочване на астероид.
Да, вярно.
НАСА тества осем метода
за отклоняване на астероиди или комети, които биха унищожили Земята.
Един може да е приложим.
НАСА тества осем метода за отклоняване на астероиди
с програмата "ДАРТ".
И тези данни ли откраднахте? - Нищо не сме откраднали.
А разработката на ракетния двигател?
Подобни въпроси не ни помагат.
Простете.
Продължете, обяснете ми за нашите осем метода и как да бъдат полезни.
НАСА публикува тези изпитвания в научните списания.
Не си върши работата тайно като полицейска държава.
Вашата лоялност е неуместна.
Вече не работите в НАСА.
Бъдете лоялна към настоящия си работодател.
Наясно съм с положението си
и към кого имам дълг.
Изпитванията "ДАРТ" бяха обществено достояние.
Сигурно. - Хайде да не се отклоняваме.
Един от тези методи се оказа успешен при изпитванията на "Рейнджър-1".
Двигател с дистанционно задвижване. - Бил е надежден вариант?
Закрепваме ракетен двигател към астероида и го пускаме.
Нямаше го в доклада. - Нямаше го в доклада за "Рейнджър 1".
Отказахме се поради погрешни измервания на порьозността.
А други методи за пренасочване?
Ако си спомням добре, имаше вариант за насочване с йонен лъч.
А насочването с йонен лъч? - Не можем да захраним толкова мощен лъч.
Кинетичен сблъсък. - Кинетичен?
Няма време да конструираме нещо голямо
и е трудно да уловим друг астероид, който да блъснем в нашия.
Ядрени експлозиви. - Не.
Какво?
Сетих се за ядрените експлозиви, но не става.
Мислили сте да взривите астероид?
Ако динозаврите имаха ядрени ракети, сега можеше да са живи.
Но искаме да насочим "Златокоска", а не да го взривим на хиляди късчета.
Другите варианти бяха слънчева енергия,
катапулт, гравитационна прашка, лазерно изрязване...
Знам ги всичките. - Вярно е.
Недостатъчна мощност, недостатъчно голям, твърде бавна, не съществува.
Има решение, сигурна съм. Само трябва да си поблъскаме главите.
Да, трябва да си поблъскаме главите.
Добре.
От кое да започнем?
Да видим колимационните параметри за насочване на йонния лъч.
Ако можем да фокусираме ъглите на отклонение,
ще генерираме достатъчно тяга.
Ще ги съчетаем с множество кинетични сблъсъци.
Трябва да си почина.
Да хапнем нещо? - Умирам от глад.
Не.
Отсреща има ресторант, ще ви хареса.
Идеално. - Нали щяхме да си поблъскаме главите?
Добре ще ми дойде, адмирал Болдуин.
По дяволите.
Момент!
Какво? - Здравейте.
Да не ви събудих? - Това проблем ли е?
Не, само че е следобед.
Явно просто съм мързеливо копеле.
Друго има ли?
Трябва да пратя предварителен график на шефовете на отдели,
затова подпишете тези основни заплати и бонуси.
Вече ти се занимаваш с бумащината. - Все още сте старши ръководител.
Даниел ме уволни. - Не, отстрани ви като главен директор,
тоест вече не сте в командния състав, но все още сте служител на "Хелиос",
по-конкретно старши ръководител проекти на базата.
Май си прав. Благодаря, че ме уведоми.
И точно затова трябва да подпишете основните заплати и бонусите.
Дявол го взел!
Праща ги управителният съвет на "Хелиос",
но трябва да подпишете, за да пусна общия график за обсъждане.
Само един подпис.
От управителния съвет? - Точно така.
Само подпишете първия лист. Ето там.
Като старши ръководител на проектите...
Ще ги прегледам. - Стига, Ед, не се будалкай!
По дяволите!
Знам, че ще успеем. Просто поредният инженерен проблем.
Може да бъде решен. - Нямаме време.
Скоро астероидът ще бъде извън обсега ни.
Трябва да действаме по-смело,
защото сегашните решения не стават.
И какво предлагаш?
Предлагам
да работя заедно с Алейда по въпроса. - Не, в никакъв случай.
Сигурна съм, че така ще намерим решение.
Тя мисли, че си мъртва. Ще се разстрои, ще се ядоса.
Защо би се съгласила да работи с теб?
Защото я познавам. Тя е инженер, разбира инженерите.
Когато задълбае в някакъв проблем, се вманиачава.
Също като мен, в кръвта ни е. Може да ми се ядоса, може и да ме намрази,
но няма да се откаже, докато не намери решение.
Гарантирам, че сега снове из стаята си и обмисля варианти като мен.
Ще си блъска главата цял ден и цяла нощ, аз също.
Ако обединим усилията си, ще успеем.
Вероятно ще съобщи на американците, че си жива,
и Москва ще иска да обяви, че работиш за нас, преди те да го сторят.
Осъзнаваш ли, че така ще се разкриеш пред света?
Че ще те нарекат шпионка, изменничка?
Обмислила съм го.
И си готова да станеш най-мразената жена в Америка?
Не изгарям от желание,
но съм готова да поема този риск.
Защо? - Само така ще намерим решение.
Защо, Марго?
Не искам да се крия.
Не мога повече така. Искам да участвам в проекта.
Ти вече участваш.
Като седя в стаичка без прозорци и ви говоря в слушалки?
Ръцете ми са вързани.
Трябва да оглавя руската операция по улавянето на "Златокоска".
Ето че стигнахме до истината.
Искаш отново да имаш власт.
Като наркотик е, нали?
Моят наркотик е работата, тази работа.
За хората ще е все едно.
За тях ще си останеш изменничка
и никой няма да ти има доверие нито тук, нито там.
Не ме интересува какво мислят. Знам какво направих тогава и защо.
Знам и защо го правя сега.
А това е най-важното.
Ехо?
Какво правите? - Извинявай, не исках...
Алейда.
Знам, че си шокирана.
Мога да ти обясня.
Жива ли си? - Да. Моля те, само...
Не мога да повярвам.
Боже мой!
Това е недопустимо.
Нямах голям избор.
Това ще се отрази ли на молбата ми?
Неприятно ми е да ти го кажа, но Иля не беше съвсем искрен с теб.
Изобщо не е възнамерявал да докара жена ти.
Нали се договорихме?
Само те омайваше, за да търгува с вас.
Това е недопустимо!
Прав си.
Направо ми се гади.
Аз държа на думата си. Да можех да ти помогна.
Мисля, че бих могъл да я докарам, но Иля ме изхвърли от бизнеса.
Ще се заема.
Щом разбрах, че Сергей и семейството му са избягали във ФРГ и са в безопасност,
беше време да замина.
Слязох долу и обиколих за последно контролния център.
Един вид, сбогувах се.
Ти стоеше до пулта за полети. После се върнах в кабинета си.
Малко след това отидох до товарната рампа на кафенето зад сградата,
свръзката ме чакаше.
Качи ме в кола и потеглихме за летище "Шугър Ланд" край Хюстън,
където чакаше самолет.
Отидохме в Мексико, сменихме самолета, кацахме на много места.
Дори не помня всичките.
Накрая се озовах тук.
Избягала си в Съветския съюз?
Нямах голям избор. - Можеше да кажеш истината,
да признаеш стореното и да поемеш отговорността.
Обмислих го.
Но да гния в затвора? В "Левънуърт"?
До живот?
Само защото съм постъпила правилно? - Правилно?
Още ли смяташ, че си постъпила правилно?
Внимавах да не разкрия нищо в ущърб на националната сигурност.
Със Сергей... - Даде им чертежите на двигателя за Марс.
Не виждах друг избор. - Престани да го повтаряш.
Имала си избор, имаше много варианти, но не се възползва.
Ти не беше там. - Напротив, бях.
Бях в сградата в деня, когато избяга в Русия, помниш ли?
Да, знам. - Не знаеш.
Докато си се качвала в частния самолет, аз бях дежурна.
Вършех си работата.
И не само аз. Беше претъпкано, всички искаха да са там.
Гледах голямото табло, следях разхода на гориво и изведнъж...
се озовах на пода, ушите ми пищяха, а залата беше пълна с дим.
Петима души загинаха на място в залата за управление.
Други 14 починаха от раните си същия ден и още 12 през следващите няколко седмици.
164 души в други части на сградата. Общо 195 жертви.
Шарън Аткинс, Боб Киплинг, Моли Коб. - Знам имената им.
Бил Строузър не загина. Извади късмет.
Изровиха три тона арматура и бетон, за да го намерят.
Но Фъстъка извади късмет.
Отърва се със счупен таз и прекъснат гръбнак.
Тръгнах да те търся.
Веднага щом се изправих.
Обикалях из сградата, проверих в кабинета ти,
излязох през входната врата и...
заварих само празно пространство.
За миг си помислих,
че съм в облаците, че сигурно съм мъртва и това е Раят.
Но просто стената беше рухнала.
Цялата стена.
Не знам колко време стоях там и си мислех за Рая.
Надявах се и се молех
и ти да си в Рая.
Някакъв полицай или пожарникар, още не знам кой точно,
дойде и ме изведе навън.
И докато минавах през фоайето
ги видях да вдигат тялото на Ема.
Беше загинала.
На място.
На бюрото си.
На своя пост.
Ако има някакво значение,
иска ми се да бях там.
На бюрото си.
На моя пост.
Какво искаш, Марго?
Мислиш, че ще работя с теб по тъпия астероид?
Мисля, че знаеш колко е важен този тъп астероид за всички нас.
Ще промени света.
Няма да стане.
Алейда.
Ще си тръгнеш, ще се прибереш у дома
и ще се измъчваш от мисълта, че е можело да се намери решение,
била си на косъм от него, и няма да имаш мира ни ден, ни нощ.
А когато най-накрая откриеш решението, защото знаеш, че ще го откриеш,
вече ще бъде късно и ще се каеш до...
Не си мисли, че още ме познаваш! Вече не съм същата.
Знам какво е да се каеш.
Повярвай, знам много добре.
За нощите, в които премисляш миналото, но не можеш да го промениш.
Убедена съм, че можем да се справим.
Можем да намерим решение.
И да променим хода на човешката история
още сега, тази вечер, в тази стая.
Мрази ме, ако искаш, но работи с мен по проблема.
Насочване с йонен лъч не става, астероидът ще отскочи от атмосферата.
Какво му е?
Счупена ръка, натъртени ребра, колабирал бял дроб.
Господи.
Ще се случват такива злополуки, ако работите твърде дълго.
Злополуки?
Докторе, това не е случайност.
Петрос казва, че хидравличният повдигач се е повредил.
Милош.
Какво става?
Изпрати човек да ме стисне за гърлото, това става.
Ти действаше зад гърба ми, лъжеше ме,
изложи на опасност всичко, което имам.
Вече не те познавам, Милош.
Не съм се променил, Иля. Огледай се.
Тук ще се въргаляме в пари.
Това е златна възможност за всички и не мога да я изпусна.
Но искам и ти да участваш.
"Да участвам". Именно аз те доведох тук!
Недей да викаш! - Аз...
Знам колко много обичаш този бар.
Знам колко е скъп за теб. Идвай, когато пожелаеш.
Ти ми помогна в тежък момент. Няма да го забравя, кълна се.
Добре, но за същия период инцидентите се увеличиха с 30%.
Например Роджър миналата седмица или Петрос днес.
Според мен порязвания, счупени кости и изгаряния втора степен не са шега.
Работата е рискована. - А какво ще стане,
когато увеличат смените и удвоят темпото на работа?
И сега е рискована, знаем го и сме се съгласили.
Корави сме, но работата на "Златокоска" ще си е направо опасна.
Ще има още пострадали, може би и жертви.
Най-много да вбесиш компанията.
Тогава ще загазим. - Вече сте загазили.
Това е частна среща.
Простете, че се натрапвам, но трябва да знаете нещо
за заплащането, на което разчитате. - За какво говори?
Налива масло в огъня, защото го уволниха.
Вярно е, от едно време обичам да разбунвам духовете,
но в случая духът е изпуснат от бутилката.
Все едно.
Въпросът е, че "Хелиос" променя метода за изчисляване на бонусите.
Какво? - Не могат, имам договор.
Могат ли? Какви са цифрите? - Момент.
Преработват точковата система.
Досега достигахте първото бонус ниво при 500 точки.
Да. - Сега вече искат 5000.
И самите бонуси са променени. Бонусът за първо ниво беше 20 000 долара.
Вече е 5 000.
Пише го тук.
Сам беше права.
Всичко е променено. - Нямат право!
Направиха го и спускат новия график за следващия планов период.
Как е възможно? - Подписала съм договор.
Нямат право! - Естествено, че имат право!
Договорите могат да бъдат променяни по усмотрение на компанията.
Нали ви го обяснявах, прочетете.
Включено е в 50-те страници дребен шрифт, които сме подписали.
Права е.
Могат да променят условията на работа, когато пожелаят.
Братовчед ми е адвокат, ще ги дадем под съд!
Не можем, споровете отиват на арбитраж, а компанията избира арбитъра!
Крайният резултат е,
че сте прецакани, дори още повече след съобщението на M-7,
че ще пратят скалата на Земята, а не на Марс.
И ще получаваме бонуси само няколко месеца, вместо години.
Правилно.
Какво можем да направим? - Мисля, че трябва да послушате Маси.
Да се организирате в профсъюз.
Пратете послание на гадовете на Земята, че ако си искат ценния астероид,
трябва да ви платят за черната работа. - А ако не стане?
Тогава ще закрием обекта!
Да, точно така!
Стачка!
Стачка, стачка!
Шокираща новина обиколи света -
Марго Мадисън, която се смяташе за загинала при атентата през 1995 г.
в тогавашния космически център "Джонсън",
се оказа жива и пребиваваща в Съветския съюз.
На пресконференция в Ленинград тя прочете изявление
пред световната преса, пристигнала да отразява конференцията на M-7.
Взех решението да избягам
в Съветския съюз през 1995 г.
след дълги години на неудовлетворение
и разочарование както от НАСА, така и от американското правителство.
Програмата, в която постъпих през 1966 г., се промени през годините.
Тя започна да цени печалбите повече от човешкия живот
и се посвети на разпространението на пропаганда по света,
вместо да подобрява живота на хората или да развива величието на човечеството.
Сега Мадисън ще ръководи съветския екип,
натоварен с улавянето на астероида "Златокоска".
Оказа се, че е работила зад кулисите на конференцията
върху решение, което да докара "Златокоска" в близост до Земята.
За мен бе голяма чест
да дам скромния си принос за тази задача,
като съветвам гениалните учени и инженери, работещи в Звездното градче.
Очаквам с нетърпение да им помагам и в бъдеще,
докато се подготвяме да уловим този безценен ресурс.
Превод на субтитрите Живко Тодоров